NG kerk hou erediens, bring-en-braai vir gays | Netwerk24
Nyanga se polisie soek skuldiges wat 3 doodskiet
Die polisie in Nyanga soek die moordenaars van drie mans wat Saterdagmiddag in Kruispad, Kaapstad, doodgeskiet is. Nog twee ander is in die voorval gewond.
Winkeleienaars van Ventersburg in huis beroof
Die eienaars van 'n supermark in Ventersburg in die Vrystaat is Saterdag in die vroeë oggendure deur drie gewapende mans met klapmusse in hul huis beroof.
All Black-uitdaging 'sal Bokke aanvuur'
Staan terug, haal die emosie uit en kyk vorentoe.
'Powell oor Blitse: 'Ek voel soos trotse pa'
Nadat die Blitsbokke die Vancouver-sewestoernooi gewen het, het dié span se afrigter, Neil Powell, gesê dat sy spelers se vertonings hom soos 'n trotse pa laat voel.
Mains: 'SA se spelers net nie goed genoeg'
Die voormalige All Black-afrigter Laurie Mains glo die Springbokke het eenvoudig nie genoeg goeie spelers om die All Blacks enige probleme te besorg nie.
Rooilys: Studente mag steeds na Brittanje reis
Studente en mense wat spesifieke beroepe beoefen, kan steeds na Brittanje reis, al is dit vanaf 'n land wat op die rooilys verskyn.
R350 mjd. ekstra taks, as almal net hul plig doen
Die gaping tussen die belasting wat ingevorder word en die werklike belasting wat tegnies ingevorder kán word as almal wetsgehoorsaam was, is enigiets tussen R200 miljard en R350 miljard.
Die stryd "tussen Dawid en Goliat" raak nog erger in die tweede reeks van M-Net se telenovelle Legacy, wat Maandag begin.
Top-program vir klassieke musiek op Woordfees
'n Uithalerprogram van klassieke musiek is deel van die Toyota US Woordfees wat vanjaar op TV uitgesaai word.
NG kerk hou erediens, bring-en-braai vir gays
Deur Kaydene Davids 23 Mei 2018 05:17
Alle gay mense, hul families en alle gelowiges wat hulle goedgesind is, word Sondag na die NG kerk Uitsig in Bloemfontein na 'n gay-erediens uitgenooi.
Dít is die eerste diens van sy soort by die kerk en sal voortaan gereeld plaasvind. 'n Bring-en-braai-geleentheid sal ook ná die diens volg.
Ds. Hein Kotzé Foto: Conrad Bornman
Die logo vir die gay-erediens wat Sondag in die NG kerk Uitsig in Bloemfontein gehou word. Foto: Andreas Viljoen
Ds. Corneil Oberholzer, self gay en 'n predikant by die kerk, sê met die diens skep hulle 'n ruimte vir gay mense en hul families.
"Hulle hoef nie meer te voel hulle word deur die kerk verwerp nie. Daar is 'n veilige hawe by die NG kerk Uitsig."
Hy sê hulle het lank oor die diens besin en het uiteindelik saam met ds. Hein Kotzé, leraar van die kerk, dr. Brand Doubell, 'n gay predikant, en gemeentelede besluit dat die tyd vir so 'n soort diens aangebreek het.
"Dit is die regte besluit op die regte tyd."
Volgens Oberholzer wil hulle glad nie ander denominasies of gemeentes se mense afrokkel nie, maar net 'n veilige ruimte skep vir almal om saam te aanbid.
"Ons bedien, dit is waarvoor ons hier is."
Kotzé sê met die diens wil hulle die boodskap uitstuur dat almal by Uitsig welkom is en 'n plek vir aanbidding het. Die hele gemeente voel so.